Държавен вестник, бр. 104, 2023 г., стр. 67

БРОЙ  104	
Д Ъ Р Ж А В Е Н  В Е С Т Н И К 	
СТР.  67  
структури, чиито командири/началници имат 
право да отдават писмени заповеди, но не са 
разпоредители с бюджет;
2. индивидуалния размер на допълнител­
ното възнаграждение за постигнати високи 
резултати в служебната дейност на ръково­
дителите/командирите/началниците по т. 1.
(2) С определената сума по ал. 1, т. 2 се 
намалява общата сума за изплащане на допъл­
нителните възнаграждения на зачислените им 
на финансово доволствие военни формирова­
ния/структури, чиито командири/началници 
имат право да отдават писмени заповеди, но 
не са разпоредители с бюджет.
Чл. 15. (1) Ръководителите/командирите/
началниците на второстепенните разпореди­
тели с бюджет, на разпоредителите с бюджет 
от по-ниска степен и на зачислените им на 
финансово доволствие военни формирования/
структури, чиито командири/началници имат 
право да отдават писмени заповеди, определят 
конкретни задачи/дейности за изпълнение за 
съответния период на структурата/военното 
формирование.
(2) Задачите/дейностите трябва да бъдат 
формулирани:
1. разбираемо;
2. конкретно – да се определят с период 
за изпълнение и да са обвързани с конкретен 
резултат;
3. постижимо – да могат да бъдат постиг­
нати в рамките на периода по т. 2;
4. съобразно дейността на структурата/
военното формирование.
Чл. 16. (1) Със заповед на съответния ръ­
ководител по чл. 15, ал. 1 се създава комисия 
(Комисията) за извършване на оценка на 
изпълнението на задачите/дейностите.
(2) Комисията по ал. 1 подпомага съответ­
ния ръководител при определяне на показате­
лите за изпълнението на задачите/дейностите 
и извършва оценяване на индивидуалния 
принос по реда на чл. 18.
Чл. 17. Оценката на индивидуалния принос 
се извършва въз основа на показатели за:
1. ефективност – отчита се степента на 
постигнатите високи резултати;
2. качество – отчита се степента на про­
фесионализъм и на компетентност при из­
пълнението.
Чл. 18. Оценяването на индивидуалния 
принос се извършва по петстепенна скала от 
1 до 5 в низходящ ред:
1. оценка „1“ – когато изпълнението на 
длъжностните задължения, свързани с реали­
зирането на задачите/дейностите, в повечето 
случаи надвишава изискванията;
2. оценка „2“ – когато изпълнението на 
длъжностните задължения, свързани с реали­
зирането на задачите/дейностите, в отделни 
случаи надвишава изискванията;
3. оценка „3“ – когато изпълнението на 
длъжностните задължения, свързани с реали­
зирането на задачите/дейностите, е в рамките 
на изискванията, без да ги надвишава;
4. оценка „4“ – когато изпълнението на 
длъжностните задължения, свързани с реали­
зирането на задачите/дейностите, е с частични 
пропуски и в определена степен отговаря, но 
не покрива изцяло изискванията;
5. оценка „5“ – когато изпълнението на 
длъжностните задължения, свързани с ре­
ализирането на задачите/дейностите, е със 
системни пропуски и не отговаря на изис­
кванията.
Чл. 19. Въз основа на извършената оцен­
ка по чл. 18 по предложение на Комисията 
ръководителите по чл. 15, ал. 1 определят в 
своя заповед индивидуалния размер на до­
пълнителното възнаграждение за постигнати 
високи резултати в служебната дейност на 
всеки военнослужещ/цивилен служител.
Чл. 20. Допълнително възнаграждение 
за постигнати високи резултати на военно­
служещите, участващи в операции и мисии 
извън територията на страната, както и на 
български граждани – военнослужещи в 
състава на многонационални формирования 
или които заемат длъжности в задгранично 
представителство на Република България, 
в международни организации или в други 
международни инициативи на територията на 
страната и извън нея, се определя в размер 
на определената разчетна единица по чл. 11, 
т. 2 и се изплаща от военното формирование, 
в което се водят на доволствие.
Чл. 21. Допълнителното възнаграждение 
за постигнати високи резултати в служеб­
ната дейност се облага с данък по Закона 
за облагане доходите на физическите лица 
и върху него се начисляват осигурителни 
вноски за задължително социално и здравно 
осигуряване.
Раздел III
Допълнително възнаграждение за постигна­
ти високи резултати за работа по програми/
проекти с външно финансиране
Чл. 22. (1) Военнослужещите и цивилните 
служители, които са назначени за членове 
на програмен/проектен екип, получават и 
допълнително възнаграждение за постигна­
ти високи резултати за работа по програми/
проекти с външно финансиране, в случай че 
изпълнението на такива функции не съставлява 
основно функционално задължение/основна 
цел на длъжността, която заемат.
(2) Размерите на допълнителните възнаг-
раждения по ал. 1 се изплащат в рамките на 
средствата по съответната програма/проект по 
реда и условията, определени за съответната 
програма/проект. При липса на ред и усло­
вия, определени за програмата/проекта, се 
прилагат редът и условията на тази наредба.